Марко Ганчев
Една и съща история

chitanka.info

Една лоша история,

когато се струпа

върху една малобройна група,

то тая група

може с юмруци и да натупа

причинителите на тая история.

Ако същата тая лоша история

обаче се струпа

не върху малобройна група,

а върху цял народ,

за разлика от първия случай,

при втория

за пострадалия народ

не остава никакъв ход,

освен да се гордее

със свойта история.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.